અત્રે એ નોંધવું જરૂરી છે કે, કંપનીના શેર, યુનિટ ટ્રસ્ટ ઓફ ઇન્ડિયા તથા મ્યુચ્યુઅલ ફંડના યુનિટો તેમજ સિક્યુરિટીઝ કોન્ટ્રેક્ટ રેગ્યુલેશન એક્ટ હેઠળ ર્નિિદષ્ટ એવી સિક્યુરિટીઝ (જેમ કે બોન્ડ, ડિબેન્ચર વગેરે)ના હસ્તાંતરના સંદર્ભમાં રોકાણનો સમય (period of holding), ઉપર જણાવ્યા અનુસાર છત્રીસ માસ (ત્રણ વર્ષ)ને બદલે બાર માસ (એક વર્ષ) નિયત કરવામાં આવ્યો છે અને તેથી બાર માસથી વધુ સમય માટે ધારણ કરેલ આવી નાણાકીય મિલકતોના હસ્તાંતરમાંથી ઉદ્ભવતા નફાને લાંબા ગાળાનો મૂડી-નફો કહેવામાં આવે છે.